ฮั่งเส็งปิดพุ่ง 313.86 จุด รับ BoE ลดดอกเบี้ย
ฮั่งเส็งปิดพุ่ง 313.86 จุด รับ BoE ลดดอกเบี้ย
5 ส.ค. 2559

ดัชนีฮั่งเส็งตลาดหุ้นฮ่องกงปิดทะยานขึ้นในวันนี้ โดยดัชนีฮั่งเส็งเพิ่มขึ้น 313.86 จุด หรือ 1.44% ปิดวันนี้ที่ 22,146.09 จุด ขานรับธนาคารกลางอังกฤษ (BoE) ประกาศลดอัตราดอกเบี้ยลงสู่ระดับ 0.25% ซึ่งเป็นระดับต่ำสุดเป็นประวัติการณ์
ขณะเดียวกัน นักลงทุนยังจับตาดูตัวเลขจ้างงานนอกภาคเกษตรเดือนก.ค.ของสหรัฐ ที่จะมีการเปิดเผยในคืนนี้ตามเวลาไทย โดยข้อมูลดังกล่าวจะบ่งชี้แนวโน้มการปรับขึ้นอัตราดอกเบี้ยครั้งแรกของธนาคารกลางสหรัฐ (เฟด) ในปีนี้